(Návrh)
VYHLÁŠKA
Ministerstva dopravy Slovenskej republiky

z ...................... 2026,

ktorou sa mení a dopĺňa vyhláška Ministerstva dopravy a výstavby Slovenskej republiky č. 140/2018 Z. z., ktorou sa ustanovujú podrobnosti v oblasti montáže plynových zariadení v znení vyhlášky č. 85/2021 Z. z.

Ministerstvo dopravy Slovenskej republiky podľa § 136 ods. 3 písm. j) zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov ustanovuje:

Čl. I

Vyhláška Ministerstva dopravy a výstavby Slovenskej republiky č. 140/2018 Z. z., ktorou sa ustanovujú podrobnosti v oblasti montáže plynových zariadení v znení vyhlášky č. 85/2021 Z. z. sa mení a dopĺňa takto:
1. Poznámka pod čiarou k odkazu 1 znie:
„1)	§ 12 ods. 4 zákona č. 192/2023 Z. z. o registri trestov a o zmene a doplnení niektorých zákonov.“.
2. V § 4 sa odsek 3 dopĺňa písmenami f) a g), ktoré znejú:
„f)	technickej službe technickej kontroly,
  g)	technickej službe emisnej kontroly.“.
4. V nadpise § 20 sa slová „školenie a doškoľovací kurz“ nahrádzajú slovami „školenie, doškoľovací kurz a priebežné školenie“.
5. V § 20 ods. 1 úvodnej vete sa slová „školenie alebo doškoľovací kurz“ nahrádzajú slovami „školenie, doškoľovací kurz alebo priebežné školenie“.
6. V § 20 ods. 1 písm. b) sa slová „školenie alebo doškoľovací kurz,“ nahrádzajú slovami „školenie, doškoľovací kurz alebo priebežné školenie“. 
7. § 20 sa dopĺňa odsekom 3, ktorý znie:
	„(3) Záväzná prihláška na priebežné školenie okrem údajov podľa odseku 1 obsahuje aj označenie príslušnej časti priebežného školenia a dátum absolvovania predchádzajúcej časti priebežného školenia.
	(4) Záväzná prihláška podľa odsekov 1 a 3 sa môže podať aj v elektronickej podobe.“.
8. V nadpise § 21 sa slová „školenia a doškoľovacieho kurzu“ nahrádzajú slovami „školenia, doškoľovacieho kurzu a priebežného školenia“.
9. § 21 sa dopĺňa odsekmi 6 a 7, ktoré znejú:
„(6) Priebežné školenie sa vykonáva v troch častiach. Každá časť priebežného školenia zahŕňa dve vyučovacie hodiny teoretickej výučby a praktickej výučby, jednu vyučovaciu hodinu odborných konzultácií so zameraním na zmeny alebo nové poznatky v témach podľa odseku 1, najčastejšie chyby technikov pri montáži plynových zariadení a záverečný test. Záverečný test obsahuje 15 otázok zameraných na prednesené témy priebežného školenia a trvá 30 minút; pre úspešné absolvovanie záverečného testu je potrebné dosiahnuť úspešnosť aspoň 80 % správnych odpovedí.
(7) Technik montáže plynových zariadení absolvuje
a)	prvú časť priebežného školenia v období od 12 do 18 mesiacov od vydania osvedčenia technika montáže plynových zariadení,
a)	druhú časť priebežného školenia v období od 30 do 36 mesiacov od vydania osvedčenia technika montáže plynových zariadení,
b)	tretiu časť priebežného školenia v období od 48 do 54 mesiacov od vydania osvedčenia technika montáže plynových zariadení.“.
11. Doterajší text v § 22 sa označuje ako odsek 1 a dopĺňa sa odsekom 2, ktorý znie:
„(2) Potvrdenie o absolvovaní priebežného školenia vydáva technická služba v písomnej forme po absolvovaní všetkých častí priebežného školenia, ak zúčastnená osoba absolvovala všetky priebežné školenia vrátane úspešného absolvovania záverečného testu v každej časti. Potvrdenie obsahuje
a)	identifikačné údaje podľa § 157 ods. 3 zákona oprávnenej osoby montáže plynových zariadení, 
b)	identifikačné údaje podľa § 157 ods. 3 zákona fyzickej osoby, ktorá sa zúčastnila priebežného školenia, 
c)	zoznam vydaných zápisov o absolvovaní jednotlivých častí priebežného školenia s číslom zápisu a dátum absolvovania jednotlivých častí priebežného školenia, 
d)	dátum vydania potvrdenia, meno, priezvisko, podpis a odtlačok pečiatky technickej služby.“.
13. V § 29 ods. 6 sa na konci druhej vety pripájajú tieto slová: „prostredníctvom celoštátneho informačného systému“.
14. V § 29 ods. 7 písm. a) sa na konci pripájajú tieto slová: „v celoštátnom informačnom systéme“.
15. V § 29 ods. 7 písm. b) a písm. c) za slovo „vystaví“ vkladajú slová „prostredníctvom celoštátneho informačného systému“.
16. V § 29 ods. 8 slová „s objemom pôvodnej plynovej nádrže alebo menším“ nahrádzajú slovami „hmotnosťou pôvodnej plynovej nádrže alebo menšou“.
17. § 40 sa dopĺňa odsekom 3, ktorý znie:
„(3) Ustanovenia tejto vyhlášky účinné od 1. marca 2021 a 1. januára 2027 boli prijaté v súlade s právne záväzným aktom Európskej únie v oblasti technických predpisov.8).“.
18. V prílohe č. 1 sa odsek 2 dopĺňa písmenom d), ktorý znie:
„d)	výmena plynovej nádrže a jej príslušenstva, filtra alebo ohybnej hadice na plyn
1.	kód potvrdenia,
2.	dátum výmeny plynovej nádrže a jej príslušenstva, filtra alebo ohybnej hadice na plyn,
3.	značka vozidla,
4.	obchodný názov vozidla,
5.	typ vozidla/variant/verzia,
6.	druh vozidla/kategória,
7.	evidenčné číslo vozidla,
8.	VIN,
9.	homologizačná značka plynovej nádrže a jej príslušenstva, filtra alebo ohybnej hadice na plyn,
10.	ďalšie záznamy pracoviska montáže plynových zariadení,
11.	kód a priezvisko technika montáže plynových zariadení, ktorý výmenu vykonal,
12.	životnosť nádrže do, ak ide o výmenu nádrže,
13.	stav počítadla prejdenej vzdialenosti.“.

Čl. II

[bookmark: _GoBack]Táto vyhláška nadobúda účinnosť 1. januára 2027.

